wickkiey/tamil-wikipedia-chunked huggingface dataset:
# துணை முதலமைச்சர்

**துணை முதலமைச்சர்** (*Deputy chief minister*) முதலமைச்சர் பொறுப்பு வரையறுக்கப்பட்டிருக்கும் வேளையில், துணை முதலமைச்சர் பொறுப்பு அவ்வப்பொழுது ஏற்படும் அரசியல் சூழலுக்கேற்ப ஏற்படுத்தப்படும் விருப்பப்பொறுப்பு (பதவி) ஆகும். இந்தியாவில் இம்முறையிலேயே இப்பொறுப்பை பல்வேறு மாநிலங்களில் வகிக்கின்றனர். கட்டாயமாக இப்பொறுப்பு ஏற்படுத்த வேண்டும் என்ற விதிகள் இந்தியாவின் மாநிலங்களில் பின்பற்றப்படுவதில்லை. பெரும்பாலும் கூட்டணி ஆட்சிகள் அமைகின்ற மாநில ஆட்சிகளில், அக்கூட்டணியில் பங்குபெற்றுள்ள முக்கிய கட்சியினரின் பங்கும், ஆதரவும் இருக்கவேண்டும் என்ற காரணத்தினால் ஒரு சில துறைகளுடன் அக்கட்சிக்கு இந்த பொறுப்பு வழங்கப் பெற்று, அதன்மூலம் ஆட்சியில் பங்கு வகிக்கின்றனர். முதல்வரின் பணிச்சுமை காரணமாகவும் துறைகள் பிரித்து கொடுப்பதற்காகவும் இப்பொறுப்பு முதல்வரால் சில சமயங்களில் ஏற்படுத்தப்படும்.
# நாமக்கல் நரசிம்மர் திருக்கோயில்

**நாமக்கல் நரசிம்மர் கோயில்** என்பது தமிழ்நாட்டில் நாமக்கல் மாவட்டத்தில் நாமக்கல் நகரில் 200 அடி உயரமுள்ள குன்றின்மீது அமைந்துள்ள குடைவரைக் கோயிலாகும்.
# நாமக்கல் நரசிம்மர் திருக்கோயில்

## அமைவிடம்

கடல் மட்டத்திலிருந்து சுமார் 260 மீட்டர் உயரத்தில், என்ற புவியியல் ஆள்கூறுகள் கொண்டு நாமக்கல் நரசிம்மர் கோயில் அமையப் பெற்றுள்ளது.
# நாமக்கல் நரசிம்மர் திருக்கோயில்

## கோவில் அமைப்பு

இக்கோயிலின் மூலவர் நரசிம்மர் ஆவார். தாயார் நாமகிரித்தாயார் ஆவார். நாமக்கல் மலையும் அதன்மீது உள்ள கோட்டையும் மகாவிஷ்ணுவின் கோட்டையாக உள்ளது. மலையின் கீழ்ப்புறம் ரங்கநாதராகவும் மலைமேல் கோட்டையின் உள்ளே வரதராகவும் மலையின் மேலே நரசிம்மராகவும் மூன்று அவதாரங்களில் எழுந்தருளியுள்ளார். இப்படி மூன்று அவதாரம் பெற்றிருப்பினும், நரசிம்மரே இங்கு பிரதானம்.
முதலில் கோயிலுக்கு முன்னே அனுமார் கிழக்குத் திசை நோக்கியவராக 18 அடி உயரத்தில் காட்சி தருகிறார். அடுத்து நரசிம்மர் நாமகிரித் தாயாருடன் உள்ள சந்நிதி. நரசிம்மர் மிகவும் கம்பீரமாக பெரிய சிம்மாசனம் ஒன்றின் மீது அமர்ந்து உள்ளார். நரசிம்மர் ஸ்ரீதேவி பூதேவி சமேதராக உள்ளார். திரிவிக்கிரமர், வராகர், வாமனர், அனந்தநாராயணர் ஆகியோர் நரசிம்மரின் இரு பக்கங்களில் இடம் பெற்றுள்ளனர்.  
நாமகிரித் தாயார் கிழக்கு நோக்கி எழுந்தருளியுள்ளார். நரசிம்மருக்கு நேரே உள்ள சுவரில் ஒரு சாளரத்தின் வழியே அனுமாரைக் காணலாம். ஆனால் அனுமன் கண்கள் நரசிம்மரது பாதங்களைப் பார்த்து இருப்பதுபோல் அமைந்துள்ளது. கோட்டையின் மேற்குபுறம் அரங்கநாதரைத் தரிசிக்கலாம். அரங்கநாதர் கார்கோடகன் மேல் தெற்கே தலையும் வடக்கே காலும் நீட்டிச் சயனித்திருப்பதைக் காணலாம். காலடியில் சங்கரநாராயணரைக் காணலாம். சற்றுப் பின்னால் அரங்கநாயகி தாயாரைக் காணலாம்.கீழே இறங்கி வந்தால் கமலாலயம். அது அனுமனுக்குத் தாகம் தீர்த்தது. அடுத்து மலையேறினால் வரதராஜரைத் தரிசிக்கலாம்.
# தாக்கோ

**தாக்கோ** (*ஆங்கிலம்*: taco, *பிரெஞ்சு*: taco, *எசுப்பானியம்*: taco) என்பது சோள அல்லது கோதுமை தார்த்தியாவை கொண்டு ஒரு கலவையை(filling) சுற்றி மடித்தோ அல்லது நீள வாக்கில் உருட்டியோ செய்யப்படும் ஒரு பாரம்பரிய மெக்சிக்க உணவு. தாக்கோ மாட்டிறைச்சி, ஆட்டிறைச்சி, கேசம்(cheese) மற்றும் காய்கறிகள் உள்ளிட்ட பலவகை கலவைகளால் செய்யப்படுகிறது.
# தாக்கோ

## பாரம்பரிய தாக்கோக்கள்

தாக்கோவில் பல பாரம்பரிய வகைகள் உள்ளன:  
- சுட்ட தாக்கோக்கள் (Tacos de Asador)
- தலை தாக்கோக்கள் (Tacos de cabeza)
- திரீப தாக்கோக்கள் (Tacos de cazo)
- இனிய தாக்கோக்கள்/மிருதுவான தாக்கோக்கள் (Tacos sudados)
- அதோப தாக்கோக்கள் (Tacos Al pastor/De Adobada)
- பொரித்த தாக்கோக்கள் (Tacos dorados)
- மீன் தாக்கோக்கள் (Tacos de pescado)
# பிரான்செஸ் லிவைன்

**பிரான்செஸ் லிவைன்** (*Frances Lewine*, சனவரி 20, 1921 – சனவரி 19, 2008) ஒரு அமெரிக்க ஊடகவியலாளர் மற்றும் வெள்ளை மாளிகை செய்தியாளர்.
# பிரான்செஸ் லிவைன்

## வாழ்க்கை வரலாறு

நியூயோர்க் நகரத்தில் பிரான்சிஸ் லிவைன் பிறந்தார். ஹன்டர் கல்லூரியில் இவர் கல்வி கற்றதுடன் அங்கே அவர் கல்லூரி பத்திரிகையின் ஆசிரியராகவும் இருந்தார். அசோசியேட்டட் பிரசில் இணையும் முன்பு இவர் கூரியர்-நியூசில் பணிபுரிந்தார்.  
1956 இல் இவர் அசோசியேட்டட் பிரஸ் வெள்ளை மாளிகை செய்தியாளராக இணைந்தார். அங்கு 1977 வரை பணிபுரிந்தார். இக்காலப்பகுதியில் சுமார் ஆறு அமெரிக்கக் குடியரசுத் தலைவர்களின் நிர்வாகம் பற்றி செய்திகளைத் தொகுத்தார். அசோசியேட்டட் பிரசில் இருந்து விலகியதும் இவர் ஜிம்மி காட்டரின் நிர்வாகத்தில் போக்குவரத்து திணைக்களத்தின் பொது அலுவலராகப் பணிபுரிந்தார். 1981 இல், இவர் சின்என்என் நிறுவனத்தில் பணிபுரிந்தார்.  
பெண்களுக்கான தேசிய ஊடகக் கழகத்தின் தலைவராக லிவைன் இருந்தார். அத்துடன் பெண் ஊடகவியலாளரின் சம உரிமைக்காகப் போராடினார். வெள்ளை மாளிகை செயற்படுத்திய அவரது செயற்றிட்டங்களில் தனக்கு திருப்தி இல்லை என்று லிவைன் அறிவித்தார்.  
ஜனவரி 2008 இல் வலிப்பு காரணமாக இவர் உயிரிழந்தார்.
# தார்த்தியா

**தார்த்தியா** அல்லது தார்த்தியம் (*ஆங்கிலம்*: tortilla, *எசுப்பானியம்*: tortilla, *போர்த்துகீசியம்*: tortilla) எனப்படுவது சோளம் அல்லது கோதுமையிலிருந்து செய்யப்படும் ஒரு மெலிந்த உரொட்டி. எசுப்பான் நாட்டிய நாடுகாண் பயணிகள் முதன்முதலாக எசுடெக் இனத்தவர்கள் சுட்ட உரொட்டியைக் கண்டபோது அதனை தார்த்தியா என அழைத்தனர். தார்த்தியா மெக்சிகோவில் கூடுதலாக பாவனையிலில் இருந்துவந்த தார்த்தியா இப்போது வேறு இடங்களிலும் பரவத் தொடங்கியுள்ளது.
# நாச்சோ

**நாச்சோ** (*ஆங்கிலம்*: Nachos, *பிரெஞ்சு*: Nachos, *எசுப்பானியம்*: Nachos) என்பது மெக்சிக்கோவில் தோன்றிய சோளத்தை அடிப்படையாகக் கொண்ட விரைவாக சமைக்கக்கூடிய ஓர் புகழ்பெற்ற சிறுதீனி ஆகும். இதில் நிரம்ப சேர்பொருட்களைக் கூட்டி முழுமையான உணவாகவும் கொள்ளலாம். இவற்றின் மிக எளிய தயாரிப்பில் தார்த்தியா தட்டைகளில் உருக்கிய பாலாடைக் கட்டியையும் *சல்சா* எனப்படும் தக்காளிச் சட்னியையும் (sauce) ஊற்றி செய்வதாகும்.1943ஆம் ஆண்டு இக்னேசியோ "நாச்சோ" அனயாவால் தயாரிக்கப்பட்ட முதல் நாச்சோக்களில் சுட்ட சோளத் தார்த்தியாவின் மேல் செத்தர் பாலாடைக்கட்டியை உருக்கி ஊற்றி சிவந்த ஜலபெனோ மிளகாய் ஊறுகாயுடன் வழங்கப்பட்டது.
# நாச்சோ

## பன்னாட்டு நாச்சோ தினம்

ஒவ்வொரு ஆண்டும் அக்டோபர் 21ஆம் நாள் **பன்னாட்டு நாச்சோ தினமாகக்** கொண்டாடப்படுகிறது. 1990களில் ஐக்கிய அமெரிக்கா மற்றும் மெக்சிகோவில் 1943ஆம் ஆண்டு இந்நாளில் இருநாடுகளின் எல்லைப்புறத்தில் அமைந்த பீதரஸ் நெக்ரஸ் நகரின் எல் மோடர்னோ உணவகத்தில் இக்னேசியோ அனயா தயாரித்ததை நினைவுகூறும் விதமாக கொண்டாடப்பட்டது. இந்த நகரத்தில் அக்டோபர் 13 மற்றும் 15க்கு இடைப்பட்ட நாட்களில் ***பன்னாட்டு நாச்சோ விழா***வும் நடத்தப்படுகிறது.
# நாச்சோ

## பன்னாட்டு நாச்சோ தினம்

### நாச்சோ சீஸ்

ஒவ்வொரு முறையும் பாலாடைக்கட்டியை உருக்கி அதனுடன் காரமான சட்னிகளை கூட்டுவதற்கு பதிலாக பெரியளவில் தயாரிக்கக்கூடிய சமையற்கூடங்களில், காட்டாக பள்ளிகள், திரையரங்குகள், விளையாட்டரங்குகள், உடனடியாக பயன்படுத்தக்கூடிய வகையில் இவ்வாறு பதப்படுத்தப்பட்ட பாலாடைக்கட்டி தயாரிக்கப்படுகிறது. இது ஐக்கிய அமெரிக்காவில் *நாச்சோ சீஸ்* என்று அறியப்படுகிறது. துவக்கத்தில் நாச்சோக்களுக்கு மட்டுமே தயாரிக்கப்பட்ட இந்த சீஸ் மிகவும் புகழ்பெற்று பிற தொட்டுக்கொள்ளும் உணவுப்பண்டங்களுக்கும் பயன்படுத்தலாயிற்று. அமெரிக்காவின் பல மளிகை அங்காடிகளிலும் ரிகோஸ், ஃபிரிட்டோ லே, டோகோ பெல் வணிகப்பெயர்களிலும் அல்லாதும் விற்கப்படுகின்றன.
# டா-ரொன்ஸ் அலென்

**டா-ரொன்ஸ் அலென்** (பிறப்பு பிப்ரவரி 2, 1960 லாஸ் ஏன்ஜல்ஸ், கலிபோர்னியா) ஒரு அமெரிக்க நடிகையாவார். அலென் 1970களில் தனது விடலைப் பருவத்தில் நடித்த தொலைக்காட்சி தொடர்களுக்காக முக்கியமாக அறியப்படுகின்றார். சி.பி.எஸ். தொலைக்காட்சியின் *குட் டைம்ஸ்* என்ற சிட்கொம் தொலைக்காட்சி தொடரின் பல அங்கங்களில் இவர் மைக்கல் ஈவானின் காதலியான யுவொன்னி (Yvonne) எனும் பாத்திரத்தில் நடித்தார்.  
அலென் தற்போது கலிபோர்னியாவின் லான்காஸ்டர் நகரில் வசித்து வருகின்றார்.1970 களில் என்.பீ.சீ. தொலைக்காட்சியில் ஒளிஒலிபரப்பான நகைச்சுவைத் தொடரான *சன்போர்ட் அன் சண்* இல் வரும் *அங்கில் வீட்ரோ* (Uncle Woodrow) என்ற பாத்திரத்தை நடித்த ரேமன்ட் அலனின் புதல்வியே இவராவார். 1972 ஆம் ஆண்டு வெளியான *ஹிக்கி & பொக்ஸ்* என்ற குடும்பத் திரைப்படத்தில் பில் கொஸ்பி, றொபர்ட் கல்ப் ஆகிய நடிகர்களுடன் அலனும் நடித்தார்.
# இட்ஸ் எ ஒன்டர்புல் லைப்

**இட்ஸ் எ ஒன்டர்புல் லைப்** (*It's a Wonderful Life*) 1946-ல் வெளியான ஆங்கிலத் திரைப்படம், உலகின் சிறந்த 10 படங்களில் ஒன்றாகும். பிலிப்வாரன் டோர்ன் என்ற எழுத்தாளரின் சிறுகதையை பிராங் காப்ரா இயக்கி தயாரித்தார்.  
ஜார்ஜ் பெய்லி என்ற தொழிலதிபர் வேடத்தில் ஜேம்ஸ் ஸ்டூவர்ட் நடித்திருந்தார். கடன் சுமை தாங்க முடியாமல் தற்கொலை செய்ய தொழிலதிபர் ஜார்ஜ் முடிவு செய்து, ஆற்றுப் பாலம் ஒன்றின் மேல் ஏறி நிற்கிறான். இதை வானுலகில் உள்ள தேவதைகளில் இரண்டு வேடிக்கை பார்க்கின்றன. மனிதர்கள் ஏன் இப்படி வாழ்க்கையைப் புரிந்துகொள்ளாமல் சாக முடிவு எடுக்கிறார்கள் என்று அனுதாபம் கொண்டு ஒரு தேவதை ஜார்ஜைக் காப்பாற்றுகிறது. ஜார்ஜ், *நான் உயிர்வாழ்வதில் அர்த்தமே இல்லை. தன்னால் யாருக்கும் பயன் இல்லை. எல்லோருக்கும் தான் தேவையற்றவன்* என்று புலம்புகிறான். *இல்லை... உன் வாழ்க்கைக்கு அர்த்தம் இருக்கிறது* என்ற தேவதை, *நீ பிறக்காமல் இருந்தால், உன் வீடு, மனைவி என்னவாகி இருப்பார்கள் என்பதை நீ இப்போது பார்ப்பாய்* என்று தேவதை ஒரு வரம் தருகிறது.தன் வாழ்நாளில் ஒவ்வொரு செயலும் யாரோ ஒருவருக்குப் பயன்பட்டிருக்கிறது என்று உணர்ந்து, பின் குடும்பத்துடன் சேர்கிறான்.
# ஹாவேர்ட் பி. ட்ரூ

**ஹாவேர்ட் பி. ட்ரூ** (Howard P. Drew) ரத்த தானத்தில் உலகிலேயே முதல் இடத்தில் இருப்பவர். அமெரிக்காவைச் சேர்ந்த இவர் இதுவரை 106 லிட்டர் ரத்தம் தந்திருக்கிறார். இவர் அதிக ரத்த தானம் செய்து கின்னசு சாதனை படத்தவர் ஆவார். ராணுவ வீரரான இவர் 1943 இரண்டாவது உலக யுத்தத்தின்போது காயம் அடைந்த சிப்பாய்க்கு முதன்முறையாக ரத்தம் தந்தார்.
# ஹாய்லி கெப்ரசிலாசி

## தொடக்க காலம்

மைய எத்தியோப்பியாவிலுள்ள **ஆர்சி** கோட்டத்தில் பிறந்தவர் ஹய்லி. ஏற்கனவே *டுலு* (Derartu Tulu), *ரோபா* (Fatuma Roba) போன்ற சிறந்த நீண்ட-தொலைவு தடகள ஓடுநர்களைத் தன் மண்ணில் பிறக்க வைத்த இடம் தான் ஆர்சி. கெப்ரசிலாசி சிறுவனாக இருந்த போது 10 கி.மீ தொலைவில் இருந்த பள்ளிக்கு ஓடியே சென்று மீண்டும் ஓடியபடியே திரும்புவாராம் -- **கையில் புத்தகக்கட்டோடு!**. அதனால்தான் ஓடுகளத்தில் ஓடும்போதுகூட அவரது இடது கை கோணி வளைந்து *புத்தகக்கட்டை சுமந்தபடியே* இருந்தது!
# ஹாய்லி கெப்ரசிலாசி

## 1995 **காபி**யின் மைல்கல் ஆண்டு

- மோசசு கிபுடானியின் (Moses Kiptanui) 2-மைல் உலக சாதனையை 8 நிமி. 07.46 வி. இல் கடந்ததன் மூலம் முறியடித்து உலகிற்கு தன் வருகையை திட்டமாக நிரூபித்தார்.
- இது நடந்து முடிந்து ஒரே வாரத்தில் *எங்கலோ*, ஆலந்தில் நடந்த 10000 மீ ஓட்டத்தில் 26:43.53 (26 நிமி. 43.53 வி.) என்ற கால அளவில் ஓடி உலக சாதனை புரிந்தார்.
# வார்ப்புரு:Calendar/Sun1stMonthStartசெவ்

|| **}**
|}
|-
|| ஞா
|| தி
|| செ
|| பு
|| வி
|| வெ
|| ச
|-
|-
| || ||}||}||}||}||}
|-
|}||}||}||}||}||}||}
|-
|}||}||}||}||}||}||}
|-
|}||}||}||}||}||}||}
|-
|}||}||}||}||}|| ||
|-  
|-  
|}<noinclude>  
</noinclude>
# வார்ப்புரு:Infobox Athlete

| class2 = nickname
| label3 = முழுப் பெயர்
| data3 = }
| class3 = nickname
| label4 = விளிப்பெயர்(கள்)
| data4 = }}
| class4 = nickname
| label5 = தேசியம்
| data5 = }
| label6 = பிறந்த நாள்
| data6 = }
| label7 = பிறந்த இடம்
| data7 = }
| label8 = இறந்த நாள்
| data8 = }
| label9 = இறந்த இடம்
| data9 = }
| label10 = வசிப்பிடம்
| data10 = }
| label11 = உயரம்
| data11 = }
| label12 = எடை
| data12 = }  
| label13 = இணையதளம்
| data13 = }  
| header14 =
| label15 = நாடு
| data15 = }
| label16 = விளையாட்டு
| data16 = }
| label17 = நிகழ்வு(கள்)
| data17 = }
| label18 = கல்லூரி/பல்கலைக்கழக அணி
| data18 = }
| label19 = சங்கம்
| data19 = }
| label20 = அணி
| data20 = }
| class20 = org
| label21 = தொழில்முறையாக மாறியது
| data21 = }
| label22 = பயிற்சியாளர்
| data22 = }
| label23 = ஓய்வு
| data23 = }
| label24 = தற்போது பயிற்சியளிப்பது
| data24 = }  
| header25 =
| label26 = Worlds
| data26 = }
| label27 = Regional finals
| data27 = }
| label28 = National finals
| data28 = }
| label29 = Olympics
| data29 = }
| label30 = Paralympics
| data30 = }
| label31 = மிக உயர்ந்த உலகத் தர வரிசை
| data31 = }
| label32 = தன்னுடைய சிறப்பானவை
| data32 = }  
| data33 =  
| belowstyle = color:darkslategray; font-size:82%
| below =  
}}<noinclude></noinclude>
# தி இந்து

**தி இந்து** (*The Hindu*) சென்னையைத் தலைமையிடமாகக் கொண்டு ஆங்கிலத்திலும் தமிழிலும் பிரசுரிக்கப்படும் செய்தித்தாள் ஆகும். 1878 ஆம் ஆண்டு தொடங்கப்பட்ட செய்தித்தாள் நாள்தோறும் சுமார் பதினான்கரை லட்சம் பிரதிகள் விற்பனையாகிறது. இச்செய்தித்தாளை பதிப்பிக்கும் இந்து குழுமம், கஸ்தூரி அன் சன்ஸ் என்ற நிறுவனத்தால் நிர்வகிக்கப்படுகிறது. இது இந்தியாவின் ஆங்கில செய்தித்தாள்களுள் விற்பனையில் இரண்டாவது இடத்தையும், படிப்பவர் எண்ணிக்கையில் மூன்றாம் இடத்தையும் பெற்றுள்ளது.
# தி இந்து

## வரலாறு

இந்து செய்தித்தாள் முதன் முதலாக செப்டம்பர் 20, 1878 இல் வெளியானது. சென்னை உயர்நீதிமன்றத்திற்கு முதன் முதலில் இந்தியர் ஒருவர் நியமிக்கப் பட்டதைக் கண்டித்து பிரித்தானிய ஆதரவு ஆங்கிலப் பத்திரிக்கைகள் செய்திகள் வெளியிட்டன. இதனால் கோபமடைந்த திருவல்லிக்கேணி இலக்கிய வட்டத்தை (Triplicane Literary Society - TLS) சேர்ந்த ஆறு இளைஞர்கள், இந்தியர்கள் கருத்தை வெளியிட ஒரு பத்திரிக்கை வேண்டுமென முடிவு செய்தனர். ஜி. சுப்ரமணிய ஐயரை ஆசிரியராகக் கொண்டு *தி இந்து* என்ற செய்தித்தாளைத் தொடங்கினர். ஆரம்பத்தில் வாரந்தோறும் புதன் கிழமைகளில் ஒரு வார இதழாகவே இந்து வெளிவந்தது. ஆங்கிலப் பத்திரிக்கைகளை கண்டித்து எழுதினாலும், ஆங்கில அரசை வெளிப்படையாக எதிர்க்காமல் பாராட்டி செய்தி வெளியிட்டது. 1883 முதல் வாரம் மும்முறை வெளியாகத் தொடங்கியது.  
1887 இல் சென்னையில் இந்திய தேசிய காங்கிரசின் வருடாந்தர மாநாடு நடந்தது. அதிலிருந்து இந்துவில் தேசிய அரசியல் பற்றி செய்திகள் வெளியாகத் தொடங்கின. 1898 இல் சுப்ரமணிய ஐயர், இந்துவிலிருந்து விலகி வீரராகவாச்சாரியார் உரிமையாளரானார். 1900 களில் இந்துவின் விற்பனை குறைந்து நிதி நெருக்கடி உண்டானது. 1905 ஆம் ஆண்டு வீர்ராகவாச்சாரியார் இந்துவை கஸ்தூரிரங்க அய்யங்காரிடம் விற்று விட்டார். அன்று முதல் இன்று வரை கஸ்தூரிரங்க அய்யங்காரின் குடும்பத்தினரே இந்துவை நிர்வகித்து வருகிறார்கள். தி இந்து இருபதாம் நூற்றாண்டின் துவக்கத்தில் நாள்தோறும் வெளியாகத் தொடங்கியது. 1910 களில் அன்னி பெசன்ட் அம்மையாரின் சுயாட்சி போராட்டத்திற்கு இந்து ஆதரவளித்தது. நீதிக்கட்சியின் தலைவர்கள் டி. எம் . நாயர், தியாகராய செட்டி ஆகியோர், சட்டமன்றத்தில் வகுப்பு வாரி இட ஒதுக்கீடு கோரிய போது இந்து அதை கடுமையாக எதிர்த்தது. இந்திய சுதந்திர போராட்டத்திற்கு ஆதரவாகவும் பிரித்தானிய அரசுக்கு எதிராகவும் செய்திகளை வெளியிட்டது. 1948 இல் முதல் பக்கத்தில் முழு விளம்பரம் பிரசுரிக்கும் வழக்கம் நிறுத்தப்பட்டு மறுவடிவம் செய்யப்பட்டது. 1987 இல் போஃபோர்ஸ் பீரங்கி ஊழலை அம்பலப்படுத்தியது. 1995 முதல் இணையத்திலும் வெளிவரத் துவங்கியது. 1965 முதல் 1993 வரை ஜி. கஸ்தூரியும், 1993 – 2001 இல் என். ரவியும் இந்து குழுமத்தின் நிர்வாக இயக்குநராக இருந்தனர். 2003 முதல் என். ராம் இந்துவின் நிர்வாக இயக்குநராகவும், தலைமை ஆசிரியராகவும் இருக்கின்றார்.
# தி இந்து

## விற்பனையும் பதிப்புகளும்

இந்தியன் ரீடர்ஷிப் சர்வே 2008 இன் படி, இந்து தினம் பதினான்கரை லட்சம் பிரதிகள் விற்கின்றது. விற்பனை அளவில் இந்தியாவின் ஆங்கில செய்தித்தாள்களுள் இரண்டாவது இடத்தில் உள்ளது (முதலிடம் டைம்ஸ் ஆஃப் இந்தியா). படிப்பவர்கள் எண்ணிக்கையில் மூன்றாமிடத்தில் உள்ளது. இந்து சென்னை, கோவை, பெங்களூரு, ஹைதராபாத், மதுரை, நோய்டா, விசாகப்பட்டினம், திருவனந்தபுரம், கொச்சி, விஜயவாடா, மங்களூர், திருச்சி, கொல்கத்தா, ஹூப்ளி, மொகாலி, அலகாபாத், மலப்புரம், லக்னோ, அனந்தபூர், நெல்லூர் ஆகிய நகரங்களில் இருந்து இருபது பதிப்புகளை வெளியிடுகிறது.
# தி இந்து

## நிர்வாக இயக்குனர்கள்

இந்து குழுமத்திற்கு தற்போது பன்னிரெண்டு நிர்வாக இயக்குனர்கள் உள்ளனர். கஸ்தூரி ரங்க அய்யங்காரின் வாரிசுகளான அவர்கள் – என். ராம், என். ரவி, என். முரளி, மாலினி பார்த்தசாரதி, நிர்மலா லட்சுமணன், நளினி கிருஷ்ணன், ரமேஷ் ரங்கராஜன், விஜயா அருண், அகிலா அய்யங்கார், கே. பாலாஜி, கே. வேணுகோபால், லக்ஷ்மி ஸ்ரீநாத் ஆகியோராவர்.
# தி இந்து

## சார்பு நிலைகள்

இந்துவில் பத்திகள் மதவாதத்திற்கு எதிராகவும், மதச்சார்பின்மையை ஆதரித்தும் எழுதப் படுகின்றன. பொதுவாக உள்நாட்டு அரசியலில் பாரதீய ஜனதா கட்சியின் கொள்கைகளை ஆதரித்தும் மார்க்சிய கம்யூனிஸ்ட் கட்சியை எதிர்த்தும், வெளிநாட்டு விஷயங்களில், தமிழீழ விடுதலையை எதிர்த்தும், சீன-இலங்கை நாடுகளை ஆதரித்தும் பத்திகள் எழுதப்பட்டதாக இதன் ஆசிரியர் ஒருவரான நரசிம்மன் ராம் மீது குற்றம் சாட்டப்படுகிறது.
# தி இந்து

## குழும இதழ்கள்

தி இந்து குழுமம் வெளியிடும் மற்ற இதழ்கள்
- *பிசினஸ் லைன்* (பொருளியல் மற்றும் வணிக இதழ்)
- *இந்து சர்வதேசப் பதிப்பு* (வார இதழ்)
- *ஸ்போர்ட்ஸ்டார்* (விளையாட்டு செய்திகள் வார இதழ்)
- *ஃப்ரன்ட்லைன்* ( மாதம் இருமுறை வெளியாகும் அரசியல், சமூக இதழ்)
- *ப்ராக்சிஸ்* (மூன்று மாதங்களுக்கு ஒரு முறை வெளியாகும் மேலாண்மை இதழ்)
- *எர்கோ* இணைய இதழ்
- தி இந்து (தமிழ் நாளிதழ்)
# தி இந்து

## உள் பூசல்கள், அம்பலங்கள்

த இந்து ந. ராம் தனது சகோதரரான ந. ரவியை முதன்மை ஆசிரியராக வருவதைத் தடுத்தார். ரவி கம்பனி ஊழியர்களுக்கு அனுப்பிய கடிதத்தில் இந்து நோக்கி பல்வேறு விமர்சனங்களை முன்வைத்தார். அதில் இந்து பத்திரிகை, விளம்பரதாரர்களின் 'காசுச் செய்துப்' பத்திரிகையாக இருப்பதாக குற்றஞ்சாட்டினார். மேலும் பல்வேறு செய்திகளும், ஊழல்களும் இவ்வாறு மழுங்கடிக்கப்படுவதாகவும் குற்றம் சாட்டப்பட்டது.
# கருவணு

யும், அதில் நிகழும் கலப்பிரிவினால் உருவாகும்கருமுட்டையின் வெவ்வேறு வளர்ச்சி நிலைகளும்|]]
**கருமுட்டை** அல்லது **நுகம்** (Zygote) என்பது பாலின இனப்பெருக்கம் வழியாக ஆண் பாலணுவும், பெண் பாலணுவும் இணைந்து உருவாகும் முதலாவது உயிர்கலம் ஆகும். பல்கல உயிரினங்களில் இந்த உயிர் க்கலமே கருமுட்டை வளர்ச்சியின் தொடக்க நிலையாகும். ஒருமடிய நிலையில் உள்ள இரு பாலணுக்கள் இணைவதனால், கருமுட்டை அல்லது முளையம் இருமடியமாக இருக்கும். அத்துடன் இரு பெற்றோரில் இருந்தும் மரபியல் தகவல்களைப் பெற்றிருக்கும்.  
மாந்தரில் பெண்ணின் கருப்பைக்குள் குழந்தை உருவாகுவதற்கான தொடக்கநிலைத் தோற்றப்பாடே “கருமுட்டை”அல்லது “முளையம்” எனப்படுகின்றது. பெண்ணின் பாலணுவான அண்டமும், ஆணின் பாலணுவான விந்துவும் இணைவதனால் உருவாகும் கருமுட்டை பின்னர் குழந்தையாக வளரும். ஒரு பெண்ணின் வயிற்றில் உள்ள ஒரு பை போன்ற உறுப்பிலேயே கருமுட்டை வளர்வதனால் அந்த உறுப்பு கருப்பை என்று அழைக்கப்படுகின்றது. கருமுட்டை உருவாகும்போது, பெண்ணில் கருத்தரிப்பு நிகழ்கின்றது.
# நீலாவதி இராம. சுப்பிரமணியம்

**நீலவதி இராம. சுப்பிரமணியம்** (1913 - 1961; திருச்சி, தமிழ்நாடு) பத்திரிகையாளர், தமிழறிஞர், சமூக சீர்திருத்தவாதி. பகுத்தறிவு வழி நின்று சாதி எதிர்ப்பு (தானே கலப்புத் திருமணம் செய்தது), தீண்டாமை ஒழிப்பு, புரோகிதர் மறுப்பு, பெண் விடுதலை என பல முனைகளில் செயற்பட்டவர். இவர் 1941 ம் ஆண்டு தேவகோட்டையில் தமிழிசை மாநாட்டை நடத்தினார். இவருக்கு 10-9-1931ஆம் நாள் ஒரு பெண்குழந்தை பிறந்தது.
# திருவரங்க நீலாம்பிகை

இதழ்]]
**திருவரங்க நீலாம்பிகை அம்மையார்** (1903-1945) என்பவர் ஒரு தமிழறிஞரும், தமிழாசிரியரும், மொழிப்போர் வீராங்கனையும் ஆவார். இவர் தமிழுடன் வடமொழியும் ஆங்கிலமும் அறிந்தவர். மறைமலை அடிகளாரின் மகளாகிய இவர், அவரைப் போன்றே மொழியறிவு நிரம்பியவர். தமிழ் மொழி தனது தனித்துவத்தை இழக்காமல் இருக்க வேண்டும் என்று விரும்பிய இவர், மிகுந்து கலந்து இருந்த பிறமொழிச் சொற்களைத் தவிர்த்த தனித்தமிழ் நடையைப் பரப்பினார். இதற்கு உதவியாக வடசொற்றமிழ் அகரவரிசை என்ற நூலையும் வடசொல் தமிழ் அகர வரிசைச் சுருக்கம் என்ற நூலையும் வெளியிட்டார்.  
இவர் ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும் என்ற தலைப்பில் 601 தமிழ்ப் பழமொழிகளுக்கான ஆங்கிலப் பழமொழிகளைத் தொகுத்து வெளியிட்டார்.
# திருவரங்க நீலாம்பிகை

## வாழ்க்கை

இன்றைய சென்னை மாநகரின் புறநகர்ப் பகுதியான பல்லாவரத்தில் 6 ஆகத்து 1903 அன்று தனித்தமிழ் இயக்க முன்னோடியான மறைமலை அடிகளுக்குப் பிறந்தார் நீலாம்பிகை அம்மையார். நீலாம்பிகை அம்மையாராருக்கு இளம் வயதிலேயே தமிழ் இலக்கண இலக்கியங்களை மறைமலை அடிகள் கற்பிக்கத் தொடங்கினார்.  
இவர் தன் 13 வயதில் தந்தையார் எழுதித் தந்த *பெற்றாள் கடமை* என்ற கட்டுரையைக் கொண்டு மேடையில் சொற்பொழிவாற்றி பாராட்டுகளைப் பெற்றார். தன் 42 ஆண்டு கால வாழ்வில் 15 இக்கும் மேற்பட்ட நூல்களை படைத்தார். 1944 ஆம் ஆண்டு இவரது கணவர் திருவரங்கனார் இறந்தார். அதற்கு அடுத்த ஆண்டு 1945 ஆம் ஆண்டு நீலாம்பிகை அம்மையார் இறந்தார்.
# திருவரங்க நீலாம்பிகை

## எழுதிய நூல்கள் சில

- ஆராய்ந்தெடுத்த அறுநூறு பழமொழிகளும் அவற்றிற்கேற்ற ஆங்கிலப் பழமொழிகளும்
- வடசொல் தமிழ் அகர வரிசைச் சுருக்கம்
- வடசொல் தமிழ் அகராதி
- பிழை நீக்கி எழுதும் முறை
- மக்கட் பெயர் அகரவரிசை
- இல்லப் பெயர் அகரவரிசை
- முப்பெண்மணிகள் வரலாறு
- பட்டினத்தார் பாராட்டிய மூவர்
- மேனாட்டுப் பெண்மணிகள்
# பிரெஞ்சு இலக்கணம்

**பிரெஞ்சு இலக்கணம்** என்பது பிரெஞ்சு மொழியின் இலக்கணத்தை குறிக்கும். அதாவது, அம்மொழியை பிழையின்றி பயில உதவும் நெறிகள் அல்லது விதிகள் என கூறலாம். இது, பிற உரோமானிய மொழிகளின் இலக்கணத்தை போன்றே இருக்கிறது.  
பிரெஞ்சு தன் சொற்களின் இறுதிகளை ஓரளவு மாற்றியமைக்கின்ற ஒரு மொழி (அதாவது, பிரெஞ்சு சொற்கள் ஓரளவிற்கு உருபுகள் கொள்கின்றன). பெயர்ச்சொல் ஒருமை, பன்மையிலும்; பெயர் உரிச்சொல் தன் பெயர்ச்சொல்லின் எண், பால் (ஆண்பால் அல்லது பெண்பால்); இடப் பெயர்ச்சொல் இடம், எண்(Number), பால், வேற்றுமையிலும்; வினைச்சொல் காலம், எண்ணம்(Mood), இடம்(Person), எண் ஆகியவைகளிலும் அவைகளுக்கு ஏற்றவாறு உருபுகளைக் கொள்கின்றன. வேற்றுமை(Case), சொல் வரிசை(Word order) மற்றும் முன்விபக்திகளைக்(Prepositions) கொண்டு குறிக்கப்பெறுகிறது.
# பிரெஞ்சு இலக்கணம்

## சொற்களின் வகை

பிரெஞ்சு மொழியிலும், பிற ஐரோப்பிய மொழிகளைப் போன்று, சொற்களின் வகை (*Les parties du discours*) 8 ஆகும்.  
௧. பெயர்ச்சொல் (*Le nom*)  
௨. இடப் பெயர்ச்சொல் (*Le pronom*)  
௩. வினைச்சொல் (*Le verbe*)  
௪. பெயர் உரிச்சொல் (*L'adjectif*)  
௫. வினை உரிச்சொல் (*L'adverbe*)  
௬. முன்விபக்தி (*La preposition*)  
௭. இடைபடுஞ்சொல் (*La conjunction*)  
௮. வியப்பிடைச்சொல் (*L'interjection*)
# பிரெஞ்சு இலக்கணம்

## சொற்களின் வகை

### பெயர்ச்சொல்

*முதன்மைக் கட்டுரை*: *பிரெஞ்சு பெயர்ச்சொல்*
# பிரெஞ்சு இலக்கணம்

## சொற்களின் வகை

### பெயர்ச்சொல்

#### எண்

பிரெஞ்சு மொழியில் ஒருமை(*Singulier*), பன்மை(*Pluriel*) என இரு எண்கள் உள்ளன.  
(எ-டு)
- *œil* - *yeux* (கண் - கண்கள்)
- *cheval* - *chevaux* (குதிரை - குதிரைகள்)
- *homme* - *hommes* (ஆண் - ஆண்கள்)
# பிரெஞ்சு இலக்கணம்

## சொற்களின் வகை

### பெயர்ச்சொல்

#### பால்

பிரெஞ்சில் இரண்டு பால்கள்(*Genre*) மட்டுமே உள்ளன. அவை, ஆண்பால்(*Masculin*) மற்றும் பெண்பால்(*Féminin*).  
(எ-டு)
- *chanteur* - *chanteuse* (பாடகன் - பாடகி)
- *homme* - *femme* (ஆண் - பெண்)
- *fils* - *fille* (மகன் - மகள்)
# பிரெஞ்சு இலக்கணம்

## சொற்களின் வகை

### பெயர்ச்சொல்

#### வேற்றுமை

பிரெஞ்சில் வேற்றுமைகளுக்கு உருபுகள் கிடையாது. (அதாவது, பிரெஞ்சு வேற்றுமைகள் உருபுகள் கொள்வதில்லை.) அவைகள் முன்விபதி மற்றும் சொல் வரிசை அல்லது வாக்கிய அமைப்பை கொண்டே வெளிப்படுகின்றன.
# பிரெஞ்சு இலக்கணம்

## சொற்களின் வகை

### பெயர்ச்சொல்

#### பெயர்ச்சொற்குறி

*முதன்மைக் கட்டுரை*: *பிரெஞ்சு பெயர்ச்சொற்குறி*  
பிரெஞ்சு மொழியில் மூன்று வகையான பெயர்ச்சொற்குறிகள்(*Les articles*) உள்ளன. அவை,  
௧. நிச்சய பெயர்ச்சொற்குறி (*L'article défini*)  
௨. நிச்சயமற்ற பெயர்ச்சொற்குறி (*L'article indéfini*)  
௩. பலனுள்-ஒன்று பெயர்ச்சொற்குறி (*L'article partitif*) ஆகும்.
# பிரெஞ்சு இலக்கணம்

## சொற்களின் வகை

### இடப் பெயர்ச்சொல்

*முதன்மைக் கட்டுரை*: *பிரெஞ்சு இடப் பெயர்ச்சொல்*
# பிரெஞ்சு இலக்கணம்

## சொற்களின் வகை

### வினைச்சொல்

*முதன்மைக் கட்டுரை*: *பிரெஞ்சு வினைச்சொல்*
# பிரெஞ்சு இலக்கணம்

## சொற்களின் வகை

### பெயர் உரிச்சொல்

*முதன்மைக் கட்டுரை*: *பிரெஞ்சு பெயர் உரிச்சொல்*  
பிரெஞ்சு பெயர் உரிச்சொல், அதனுடன் வரும் பெயர்ச்சொல்லுடனே ஒன்றி வரும்.
# பிரெஞ்சு இலக்கணம்

## சொற்களின் வகை

### வினை உரிச்சொல்

*முதன்மைக் கட்டுரை*: *பிரெஞ்சு வினை உரிச்சொல்*  
பிரெஞ்சு வினை உரிச்சொற்கள் ஒரு பெயர் உரிச்சொல்லையோ, வினைச்சொல்லையோ, வாக்கியப்பகுதியையோ அல்லது மற்றொரு வினை உரிச்சொல்லையோ மாற்றவே பயன்படுத்தப்படுகின்றன. அவைகள் உருபு ஏதும் கொள்வதில்லை; அதாவது, அவைகள் தங்கள் தோற்றத்தை மாற்றிக்கொள்வதில்லை.  
(எ-டு)  
௧. *Le professeur parle lentement.* (ஆசிரியர் மெதுவாகப் பேசுகிறார்.)
(ஒரு வினைச்சொல்லை மாற்றியமைத்துள்ளது)  
௨. *Le professeur parle bien lentement.* (ஆசிரியர் மிகவும் மெதுவாகப் பேசுகிறார்.)
(ஒரு வினை உரிச்சொல்லை மாற்றியமைத்துள்ளது)  
௩. *Le professeur est très gentil.* (ஆசிரியர் மிகவும் நல்லவர்.)
(ஒரு பெயர் உரிச்சொல்லை மாற்றியமைத்துள்ளது)
# பிரெஞ்சு இலக்கணம்

## சொற்களின் வகை

### முன்விபக்தி

*முதன்மைக் கட்டுரை*: *பிரெஞ்சு முன்விபக்தி*
# பிரெஞ்சு இலக்கணம்

## சொற்களின் வகை

### இடைபடுஞ்சொல்

*முதன்மைக் கட்டுரை*: *பிரெஞ்சு இடைபடுஞ்சொல்*  
| காரணம் (Cause) | comme, parce que, puisque, étant donné que, vu que, sous prétexte que (indicatif) |  |
| --- | --- | --- |
| குறிக்கோள் (But) | afin que, de façon à ce que, de manière que, pour que (subjonctif) |  |
| எதிர்மறை குறிக்கோள் (But négatif) | (சில விளைவுகளைத் தவிர்க்கும் பொழுது) de peur que, de crainte que (subjonctif) |  |
| ஒப்பிடுதல் (Comparaison) | comme, de même que, ainsi que, plus/moins que (indicatif) |  |
| சலுகை (Concession) | quoique, quoi que, bien que, malgré le fait que (subjonctif) |  |
| கட்டுப்பாடு (Restriction) | même si (indicatif ), encore que, en admettant que (subjonctif) |  |
| மாறுபட்ட கட்டுப்பாடு (Restriction alternative) | tandis que, alors que (indicatif) |  |
| நிபந்தனை (Condition) | si, même si (indicatif), au cas où (conditionnel), à condition que, pourvu que, à supposer que (subjonctif) |  |
| எதிர்மறை நிபந்தனை (Condition négative) | à moins que (subjonctif), sauf si, faute de quoi (indicatif) |  |
| உடனிகழ்தல் (Simultanéité) | au moment où, en même temps que, pendant que, tandis que, alors que, lorsque, quand (indicatif) |  |
| முன்னிகழ்தல் (Antériorité) | avant que, jusqu'à ce que, en attendant que (subjonctif) |  |
| பின்னிகழ்தல் (Postériorité) | après que, dès que, aussitôt que, une fois que (indicatif) |  |
| விகிதம் (Proportion) | à mesure que, chaque fois que, toutes les fois que (indicatif) |  |
| விளைவு (Conséquence) | à tel point que, si bien que, au point que, de sorte que, de façon que, si/tellement/tant... que (indicatif) |  |
| ஒருங்கிணைத்தல் (Coordination) | mais, ou, et, donc, or, ni, car | } |
# பிரெஞ்சு இலக்கணம்

## சொற்களின் வகை

### வியப்பிடைச்சொல்

*முதன்மைக் கட்டுரை*: *பிரெஞ்சு வியப்பிடைச்சொல்*
# பிரெஞ்சு இலக்கணம்

## இலக்கண உறவு

இலக்கண உறவு எட்டு வகைப்படும். அவை,  
௧. வேற்றுமை  
௨. பால்  
௩. எண்  
௪. காலம்  
௫. இடம்  
௬. எண்ணம்  
௭. வினை வாக்கியம்  
௮. ஒப்பீடு/ஒப்பீட்டு வாக்கியம் ஆகும்.
# பிரெஞ்சு இலக்கணம்

## சொல் வரிசை

வாக்கியப்பகுதியின்(Clause) சொற்கள் இந்த வரிசையையே தொடர்ந்து வரும். ஆனால், எல்லா நேரங்களிலும் அனைத்து வகை சொற்களும் அதில் வருவதில்லை.  
௧. வினை உரிச்சொல்  
௨. எழுவாய்  
௩. *ne* (பொதுவாக இது ஒரு எதிர்மறைக்குறியாக பயன்படுத்தப்பட்டு வருகிறது. ஆனால், இதற்கு பிற பயன்பாடுகளும் உண்டு.)  
௪. தன்னிலை மற்றும் முன்னிலையின் செய்யப்படுபொருள் இடப் பெயர்ச்சொல்(*Pronom d'objet*), அல்லது படர்க்கையின் இடஞ்சுட்டு இடப் பெயர்ச்சொல்(*Pronom réfléchi*) (me, te, nous, vous, se ஆகியவைகளுள் ஒன்று)  
௫. படர்க்கையின் இரண்டாம் வேற்றுமை செய்யப்படுபொருளின் இடப் பெயர்ச்சொல் (le, la, les ஆகியவைகளுள் ஒன்று)  
௬. படர்க்கையின் நான்காம் வேற்றுமை செய்யப்படுபொருளின் இடப் பெயர்ச்சொல் (lui அல்லது leur)  
௭. *y* என்னும் இடப் பெயர்ச்சொல்  
௮. *en* என்னும் இடப் பெயர்ச்சொல்  
௯. வினைமுற்று (உதவி வினைச்சொல்லாகவும் இருக்கலாம்)  
௧0. வினை உரிச்சொல்  
௧௧. *rien* என்னும் இடப் பெயர்ச்சொல்  
௧௨. முக்கிய வினைச்சொல் (வினைமுற்று உதவி வினைச்சொல்லாக இருக்கும் பட்சத்தில்)  
௧௩. வினை உரிச்சொல் மற்றும் செய்யப்படுபொருள்
# வார்ப்புரு:Infobox Instrument/Classification

<includeonly></includeonly><noinclude>
;NOTE
This template is an implementation detail, encapsulating the classification association we use for its parent template. It has a single unnamed parameter and expands to a link corresponding to the classification specified.  
</noinclude>
# வார்ப்புரு:Infobox Instrument/Color

<includeonly></includeonly><noinclude>
;NOTE
This template is an implementation detail, encapsulating the color association we use for its parent template. It has a single unnamed parameter and expands to
- <code><color name></code> if a name exists among the 16 names supported by the HTML 4.0 standard (aqua, black, blue, fuchsia, gray, green, lime, maroon, navy, olive, purple, red, silver, teal, white, yellow)
- <code>#<color hex></code> otherwise.  
<em>No final semicolon is included, ever<em>.  
</noinclude>
# மரியானா அகழி

**மரியானா அகழி** (இலங்கை வழக்கு: **மரியானா ஆழி**, ) என்பது, உலகின் கடற்பகுதிகளில் உள்ள மிகவும் ஆழமான இடம் ஆகும். புவிமேலோட்டில் உள்ள மிகத் தாழ்வான பகுதியும் இதுவே. இப்பகுதி மிகக்கூடிய அளவாக 10,984 மீட்டர்கள் (35,840 அடிகள்; 6.78 மைல்கள்) ஆழம் கொண்ட இப்பகுதி, வடக்குப் பசிபிக் பெருங்கடலில் மரியானா தீவுகளுக்குத் தெற்கிலும், கிழக்கிலும் குவாமுக்கு அருகில் அமைந்துள்ளது.  
இசு-போனின்.மரியானா வளைவின் ஒரு பகுதியான இந்த அகழி, பசிபிக் புவிப்பொறைத் தட்டும், சிறிய மரியானா புவிப்பொறைத் தட்டும் சந்திக்கும் இடத்தில் அமைந்துள்ளது. இந்த அகழியின் அடிப் பகுதியில், அதற்கு மேலுள்ள நீரினால் ஏற்படும் அழுத்தம் (அமுக்கம்) 108.6 மெகாபாசுக்கல் ஆகும். இது கடல் மட்டத்தில் உள்ள பொது வளிமண்டல அமுக்கத்திலும் 1000 மடங்குக்கும் மேலானது. இந்த ஆழத்தில் வாழக்கூடிய உயிரினங்கள் மிகக் குறைவே. சில வகை ஆழ்கடல் மீன்கள் இப்பகுதியில் இருப்பது தெரிய வந்துள்ளது.
# மரியானா அகழி

## அளவீடும் ஆய்வுகளும்

மரியானா அகழி முதன் முதலாக, 1872 டிசம்பர் முதல் 1876 மே வரையான சலஞ்சர் ஆய்வுப் பயணத்தின் போது அளக்கப்பட்டது. இதன் படி இவ்வகழியின் ஆழம் 31,614 அடிகளாகப் (9,636 மீட்டர்கள்) பதிவு செய்யப்பட்டது. பின்னர் சலஞ்சர் 2 ஆய்வுப் பயணத்தின்போது, திருத்தமான எதிரொலிமானியைப் பயன்படுத்தி மீண்டும் அளக்கப்பட்டது. அப்போது இதன் அதிகூடிய ஆழம் 5,950 பாதங்கள் (10,900 மீட்டர்கள், 35,760 அடிகள்) எனப் பதிவு செய்யப்பட்டது. ஆள்கூற்றால் குறிக்கப்படும் இவ்விடம் சலஞ்சர் ஆழம் எனப்படுகின்றது.  
1957 ஆம் ஆண்டில் வித்தியாசு (Vityaz) எனப்படும் சோவியத் கடற்கலம் இதன் ஆழம் 11,034 மீட்டர்கள் (36,200 அடிகள்) என அளவிட்டது. 1962 ஆம் ஆண்டில் கடற்பரப்புக் கப்பலான எம். வி. இசுப்பென்சர் எப். பயார்ட், திருத்தமான அளவுமானிகளைப் பயன்படுத்தி இதன் ஆழத்தை 10,915 மீட்டர்கள் (35,840 அடிகள்) எனக் கணக்கிட்டது.  
இதுவரை எடுக்கப்பட்டவற்றுள் மிகத் திருத்தமானது எனக் கொள்ளத்தக்க அளவீடு 1995 ஆம் ஆண்டில் எடுக்கப்பட்டது. சப்பானின் இந்த ஆய்வுத்திட்டத்தில் கைக்கோ என்னும் ஆளில்லாக் கலம் 1995, மார்ச் 24 ஆம் தேதி அகழியின் அடித்தளத்தில் இறங்கியது. இது அகழியின் ஆழத்தை 10,911 மீட்டர்கள் (35,798 அடிகள்) என அளவிட்டது.
# மரியானா அகழி

## இறக்கம்

'' just before the dive]]
சுவிட்சர்லாந்தில் வடிவமைக்கப்பட்டு இத்தாலியில் நிர்மாணிக்கப்பட்ட ஐக்கிய அமெரிக்கக் கடற்படைக்குச் சொந்தமான டிரைஸ்டி என்ற கப்பலில் 1960, சனவரி 23 ஆம் நாள் பிற்பகல் 1:06 மணிக்கு அமெரிக்கக் கடற்படை வீரர் டொன் வால்ஷ் என்பவரும், சுவிட்சர்லாந்தைச் சேர்ந்த பெருங்கடல் குறிப்பு வல்லுநர் சாக் பிக்கார்ட் என்பவரும் மரியானா அகழியின் அடிப்பகுதிக்குச் சென்றனர்.
# கீழமிழ்தல் (நிலவியல்)

நிலவியலில் **கீழமிழ்தல்** (Subduction) என்பது, புவிப்பொறைத் தட்டுக்களின் ஒருங்கெல்லையில் நடைபெறும் ஒரு நிகழ்முறையைக் குறிக்கும். இதில், புவிப்பொறைத் தட்டுக்கள் ஒன்றுடன் ஒன்று நெருங்கி மோதும்போது ஒரு தட்டு இன்னொன்றுக்குக் கீழ் நகர்ந்து புவி மூடகத்தினுள் அமிழும். "கீழமிழ் வலயம்" என்பது இரண்டு புவிப்பொறைத் தட்டுக்கள் ஒன்றை நோக்கி ஒன்று நகரும்போது *கீழமிழ்தல்* நிகழும் பகுதியைக் குறிக்கும். கீழமிழ்தல் வீதம் பொதுவாக ஓராண்டுக்கு எவ்வளவு சதம மீட்டர் எனக் குறிப்பிடப்படுகின்றது. இந்த ஒருங்கும் வீதம் ஆண்டொன்றுக்கு அண்ணளவாக 2 தொடக்கம் 8 சதம மீட்டர் வரை இருப்பதாகக் கணக்கிடப்பட்டுள்ளது. இது ஏறத்தாள மனித விரல் நகங்களின் வளர்ச்சி வீதத்துக்குச் சமமானது.  
கீழமிழ்தல் வலயங்களில் ஒரு பெருங்கடல் தட்டு, ஒரு கண்டத் தட்டுக்குக் கீழ் அல்லது இன்னொரு பெருங்கடல் தட்டுக்குக் கீழ் நகரும். கீழமிழ் வலயங்களில் எரிமலைக் குமுறல், புவியதிர்ச்சி, மலையுருவாக்கம் என்பன கூடிய வீதத்தில் நிகழ்கின்றன.
# திருச்சி சிவா

**திருச்சி ந. சிவா** (*Tiruchi N. Siva*) (பிறப்பு: 6 சூன், 1954) இந்தியாவின் நாடாளுமன்ற மாநிலங்களவை உறுப்பினரும் திமுக துணை பொதுச் செயலாளரும் ஆவார்.  
ஒருமுறை நாடாளுமன்ற மக்களவை உறுப்பினராகவும், பலமுறை நாடாளுமன்ற மாநிலங்களவை உறுப்பினராகவும் தேர்ந்தெடுக்கப்பட்டு மக்கள் பணியாற்றி வருகிறார்.  
இலங்கைவாழ்த் தமிழர்களுக்காக நாடாளுமன்றத்தில் அதிகமாகக் குரல் கொடுத்தவர்களில் இவரும் ஒருவர். நூல்கள் பலவற்றையும் திமுக கட்சி இதழான முரசொலியில் பல சமுதாய, விழிப்புணர்வு, அரசியல் தொடர் கட்டுரைகளையும் எழுதியுள்ளார் இதற்கு முன்பு, 1970-ஆம் ஆண்டு, குற்றவியல் மேல்முறையீட்டு வழக்கு விசாரணை அதிகார வரம்பை விரிவுபடுத்துதல் தொடர்பான தனிநபர் சட்டமுன்வரைவு சட்டமாக நிறைவேற்றப்பட்டதற்குப் பிறகு, 45 ஆண்டுகள் கழித்து திருச்சி சிவா கொண்டு வந்த தனிநபர் சட்டமுன்வரைவு சட்டமாக நிறைவேற்றப்பட்டது குறிப்பிடத்தக்கது.
# கைக்கோ

**கைக்கோ** (Kaikō) என்பது, ஆழ்கடலில் இயங்கக்கூடிய தொலை இயக்கு நீர்க்கீழ்க் கலம் ஆகும். இது ஜாம்ஸ்டெக் (JAMSTEC) என்னும் சப்பானிய நிறுவனம் ஒன்றால் அமைக்கப்பட்டது. இது உலகின் மிக ஆழமான கடற்பகுதியான மரியானா அகழியிலுள்ள சலஞ்சர் ஆழம் என்பதன் தளத்தில் இறங்கி அங்கிருந்து பக்டீரியா மாதிரிகளையும் எடுத்து வந்தது. 1996 ஆம் ஆண்டு மார்ச் 2 ஆம் நாள் 10,897 மீட்டர் ஆழத்தை எட்டிய இக் கலமே மிகக்கூடிய ஆழத்துக்கு நீர்மூழ்கிய ஆளில்லாக் கலம் என்ற பெருமையைப் பெற்றது. 2003 மே மாதத்தில் சான்-ஒம் சூறாவளியின்போது இதனை மேற்பரப்புடன் இணைத்த கம்பிவடம் அறுந்ததனால் கடலுள் அமிழ்ந்து காணாமற் போய்விட்டது.
# கைக்கோ

## வெளியிணைப்புகள்

- ஜாம்ஸ்டெக்கின் கைக்கோ பக்கம்
- டையரமெரிக்கா.நெட்
- சிமாட்டர்சயன்சு.நெட்
# சலஞ்சர் ஆழம்

**சலஞ்சர் ஆழம்** (Challenger Deep) என்பது கடலில் அளவீடு செய்யப்பட்ட மிக ஆழமான புள்ளியைக் குறிக்கிறது. இது, ஏறத்தாழ 11,000 மீட்டர் (36,000 அடிகள்) ஆழத்தில் உள்ளது. அளவீட்டில் ஏற்படக்கூடிய பிழை 100 மீட்டர்களுக்கும் குறைவே. இவ்விடம் மரியானா தீவுகள் இருக்கும் பகுதியில் மரியானா அகழியின் தென் முனையில் அமைந்துள்ளது. இதற்கு அண்மையிலுள்ள நிலப்பகுதிகளாக தென்மேற்கே 289 கி.மீ. தொலைவில் ஃபைசு தீவும், வடகிழக்கே 306 கி.மீ. தொலைவில் குவாமும் உள்ளன. 1872-76 ஆண்டுக் காலப்பகுதியைச் சேர்ந்த பிரித்தானிய அரச கடற்படை அளவைக் கப்பலான எச்.எம்.எஸ் சலஞ்சர் என்பதன் பெயரைத் தழுவியே இவ்விடத்துக்குப் பெயர் இடப்பட்டது.  
இதுவரை நான்கு கலங்களே இப்பகுதியில் இறங்கியுள்ளன. முதலில் 1960 ஆம் ஆண்டில் டிரியெஸ்ட் (Trieste) என்னும் ஆளேற்றிய கலம் இறங்கியது. பின்னர் 1995 ஆம் ஆண்டில் சப்பானிய கைக்கோ என்னும் ஆளில்லாத் தொலை இயக்கு நீர்க்கீழ்க் கலமும், 2009 இல் நேரெயசு என்னும் கலமும் 2012 ஆம் ஆண்டில் டீப்சீ சலஞ்சர் என்னும் ஆழ்கடல் நீர்மூழ்கிக்கலனும் இப்பகுதியில் இறங்கியுள்ளன.
# ஃபைசு தீவு

**ஃபைசு தீவு** (*Fais Island*) மைக்குரோனீசியக் கூட்டு நாடுகளின் ஒரு பகுதியாகிய யாப் மாநிலத்தின் வெளிப்புறத் தீவுகளில் ஒன்று. இது உலகின் மிக ஆழமான கடற் பகுதியாகிய சலஞ்சர் ஆழம் என்னும் இடத்திற்கு ஆகக் கிட்டிய தொலைவில் உள்ள நிலப்பகுதியாகும். பிரெஞ்சுக் கடற்படைத் தலைவரான லூயி டிரொமெலின் (Louis Tromelin) என்பவரே இத்தீவைக் கண்டு பிடித்ததாகச் சொல்லப்படுகிறது. 1828-29 காலப்பகுதியில் பசிபிக் பெருங்கடல் ஊடாகப் பயணம் செய்தபோது இதை அவர் கண்டுபிடித்தார். எனினும், 16 ஆம் நூற்றாண்டிலேயே பிரான்சிசு டி காசுட்ரோ என்பவர் பிலிப்பைன்சு நாட்டுக்குச் செல்லும்போது கடுங் காற்றினால் இப்பகுதிக்கு அடித்துச் செல்லப்பட்டதாகக் கூறப்படுகிறது.
# டிரியெஸ்ட் ஆழ்கடல் படகு

**டிரியெஸ்ட் ஆழ்கடல் படகு** (Bathyscaphe Trieste) என்பது சுவிட்சர்லாந்தில் வடிவமைக்கப்பட்ட ஆழ நீர்மூழ்கும் ஆய்வுப்படகு ஆகும். இது இருவரை ஏற்றிச் செல்லக்கூடியது. 1960 ஆம் ஆண்டில் 10,900 மீட்டர்கள் ஆழம் கொண்ட உலகின் மிகவும் ஆழமான கடல் பகுதியான சலஞ்சர் ஆழம் என்னும் பகுதிக்குச் சென்று இது சாதனை படைத்தது.
# டிரியெஸ்ட் ஆழ்கடல் படகு

## வடிவமைப்பு

டிரியெஸ்ட், சுவிஸ் அறிவியலாளரான அகஸ்ட்டே பிக்கார்ட் என்பவரால் வடிவமைக்கப்பட்டு இத்தாலியில் கட்டப்பட்டது. இதன் அமுக்கக்கலம் இரண்டு பகுதிகளைக் கொண்டது. இதன் மேற்பகுதி இத்தாலி, யூகோஸ்லாவியா ஆகிய நாடுகளின் எல்லைக்கு அருகில் அமைந்த, சுதந்திர நகரான டிரியெஸ்டில் செய்யப்பட்டதால் இதற்கு டிரியெஸ்ட் என்னும் பெயர் இடப்பட்டது. 1953 ஆம் ஆண்டு ஆகஸ்ட் 26 ஆம் தேதி நடுநிலக் கடல் பகுதியில் அமைந்த காப்ரித் தீவுக்கு அண்மையில் வெள்ளோட்டம் விடப்பட்டது. பல ஆண்டுகள் நடுநிலக் கடல் பகுதியில் இயங்கியபின்னர் 1958 ஆம் ஆண்டில் அமெரிக்கக் கடற்படையினால் $250,000 விலை கொடுத்து வாங்கப்பட்டது.
# ஐக்கிய அமெரிக்கக் கடற்படை அருங்காட்சியகம்

**ஐக்கிய அமெரிக்கக் கடற்படைத் தேசிய அருங்காட்சியகம்** என்ற முழுப்பெயர் கொண்ட **ஐக்கிய அமெரிக்கக் கடற்படை அருங்காட்சியகம்** (*U.S. Navy Museum*) ஐக்கிய அமெரிக்கக் கடற்படையின் முதன்மை அருங்காட்சியகம் ஆகும். இது, அமெரிக்காவின் வாசிங்டன் டி. சி. யிலுள்ள வாசிங்டன் கடற்படை தளப் பகுதியில் உள்ள பழைய கடற்படைச் சுடுகலன் தொழிற்சாலையின் ஒரு பகுதியில் அமைந்துள்ளது. அமெரிக்கக் கடற்படையின் வரலாற்றுத் திட்டமான கடற்படை வரலாற்று மையத்தின் ஒரு பகுதியான இந்த அருங்காட்சியகம், இக் கடற்படையின் 12 அருங்காட்சியகங்களில் ஒன்று.  
இந்த அருங்காட்சியகத்தில், கப்பல் மாதிரிகள், சீருடைகள் உட்பட்ட பலவகையான கடற்படையோடு தொடர்புள்ள பொருட்கள் காட்சிக்கு வைக்கப்பட்டுள்ளன. இது விடய அடிப்படையில் பல்வேறு பிரிவுகளாகப் பிரிக்கப்பட்டுள்ளது.
# ஐக்கிய அமெரிக்கக் கடற்படை அருங்காட்சியகம்

## வெளியிணைப்புகள்

- ஐக்கிய அமெரிக்கக் கடற்படை அருங்காட்சியக இணையத்தளம்
- ஐக்கிய அமெரிக்கக் கடற்படை அருங்காட்சியகம் காட்சிப்பொருட்களின் படங்கள்.
# கடற்படை வரலாற்றுக்கும் மரபுக்குமான ஆணையம்

முன்னர் **கடற்படை வரலாற்று மையம்** என அழைக்கப்பட்ட **கடற்படை வரலாற்றுக்கும் மரபுக்குமான ஆணையம்** (*Naval History & Heritage Command*) என்பது ஐக்கிய அமெரிக்கக் கடற்படையின் வரலாற்றுத் திட்டம் ஆகும். வாசிங்டன் கடற்படைத் தளப்பகுதியில் அமைந்துள்ள இது பல பெறுமதி வாய்ந்த தகவல்களைக் கொண்ட இணையத்தளம் ஒன்றையும் பேணி வருகிறது. இந்த ஆணையத்தைச் சேர்ந்த வரலாற்றாளர்கள் கடற்படையின் வரலாற்றை ஆய்வு செய்து அது தொடர்பான பல்வேறு தலைப்புக்களில் நூல்களை வெளியிட்டு வருகின்றனர்.
# கடற்படை வரலாற்றுக்கும் மரபுக்குமான ஆணையம்

## தோற்றம்

கடற்படை வரலாற்றுக்கும் மரபுக்குமான ஆணையத்தின் தோற்றத்துக்கான வித்து 1800 ஆண்டில் தொடங்கியது எனலாம். ஆவ்வாண்டில் சனாதிபதி ஜான் ஆடம்சு (John Adams) கடற்படைச் செயலாளராக இருந்த பெஞ்சமின் இசுட்டோடேர்ட் என்பவரை, செயலாளரின் அலுவலகப் பயன்பாட்டுக்காக தொழில்சார் நூல்களின் பட்டியலொன்றைத் தயாரிக்குமாறு பணித்தார். 1814 ஆம் ஆண்டில் பிரித்தானியர் வாசிங்டனைக் கைப்பற்றியபோது இவ்வாறு சேகரிக்கப்பட்ட நூல்களை பாதுகாப்புக்காக வாசிங்டனுக்கு வெளியே கொண்டு சென்றனர். இச் சேகரிப்பில், அமெரிக்காவையும், பிற நாடுகளையும் சேர்ந்த சிறந்த கடற்படை வரலாற்று நூல்கள் இருந்தன. பின்னர், இந் நூல்கள் வெள்ளை மாளிகைக்கு அண்மையில் இருந்த நூலகம் அடங்கலாகப் பல்வேறு இடங்களில் அமைந்த நூலகங்களில் வைக்கப்பட்டிருந்தன.  
1882 ஆம் ஆண்டில் நூலகம் கடற்போக்குவரத்து அமைப்பின் கீழ் கொண்டுவரப்பட்ட போது அதன் தலைவராக இருந்த பேராசிரியர் ஜேம்சு ஆர். சோலி என்பார் பல்வேறு கடற்படை அலுவலகங்களிலும் சிதறிக் கிடந்த அரிய நூல்கள், கடற்படை தொடர்பான நிழற்படங்கள் என்பவற்றைச் சேகரித்ததுடன் இது தொடர்பான தொழில்முறை வெளியீடுகளையும் ஒழுங்காகப் பெற்றுக்கொள்ள ஆவன செய்தார். பல்வேறு கடற்படைப் பதிவுகளை, சிறப்பாக அமெரிக்க உள்நாட்டுப் போர் தொடர்பான பதிவுகளைச் சேகரித்துப் பேணவும் இவர் நடவடிக்கை எடுத்தார். இவரது செயற்பாடுகளை ஏற்றுக்கொண்ட அமெரிக்கக் காங்கிரசு, அலுவலர்களுக்கும், நூலகத்தையும் பதிவுப் பிரிவையும் ஒன்றிணைத்து நூலகத்துக்கும், கடற்போர் பதிவுகளுக்குமான அலுவலகம் ஒன்றை உருவாக்கவும் நிதி ஒதுக்கீடு செய்தது.
# வார்ப்புரு:DecemberCalendar2009Source

| align= << | **} டிசம்பர் }** | align= >> |  |  |  |  |
| --- | --- | --- | --- | --- | --- | --- |
| ஞா | தி | செ | பு | வி | வெ | ச |
| &nbsp; | 1 | 2 | 3 | 4 | 5 |  |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |  |  |
| &nbsp; |  |  |  |  |  |  |
| } | } |  |  |  |  |  |
# 1956 கல்லோயா படுகொலைகள்

**கல்லோயா கலவரம்** அல்லது **கல்லோயா படுகொலைகள்** என்பது விடுதலை பெற்றபின்னர் இலங்கையில் இடம்பெற்ற சிறுபான்மை இலங்கைத் தமிழர் மீதான முதலாவது பெரும் இனவெறித்தாக்குதல் ஆகும். சிங்களம் மட்டும் என்ற ஆட்சியாளரின் கொள்கையை எதிர்த்து இலங்கை தமிழரசுக் கட்சியினர் 1956, ஜூன் 5 ஆம் நாள் கொழும்பில் இலங்கை நாடாளுமன்றத்தின் முன்னால் அமர்ந்து அமைதியான முறையில் அறவழிப் போராட்டத்தைத் தொடங்கினர். இந்நிகழ்வில் கிட்டத்தட்ட 200 தமிழ் அரசியல் தலைவர்களும் அரசியல்வாதிகளும் பங்கு பற்றினர். எனினும், அரசு அமைச்சர் ஒருவரின் தலைமையில் சிங்களக் காடையர்கள் இவர்களைத் தாக்கினர். பல தலைவர்கள் படுகாயமடைந்தனர். அவர்கள் பின்னர் தமிழர்களின் வணிகத்தலங்களைத் தாக்கத்தொடங்கினர்.
# 1956 கல்லோயா படுகொலைகள்

## கல்லோயா குடியேற்றத் திட்டம்

கல்லோயா குடியேற்ற திட்டம் என்பது நிலங்களற்ற உழவர்களை முன்னர் காடுகளாக இருந்த சில இடங்களில் குடியேற்றுவதற்காக 1949 ஆம் ஆண்டு தொடங்கிய திட்டம். இலங்கையின் கிழக்கு மாகாணத்தில் ஓடிய கல்லோயா ஆறு அணைக்கட்டு ஆக்கப்பட்டு, 40,000 ஏக்கர் நிலம் கமத்தொழிலுக்காக மாற்றப்பட்டது. 1956 ஆம் ஆண்டுக்குள் இக்குடியேற்றத் திட்டத்தில் 50 புதிய ஊர்கள் நிறுவப்பட்டிருந்தன. இவற்றில் தமிழர்கள், சிங்களவர்கள், இசுலாமியர்கள், மற்றும் சில வேடர்களும் குடியேற்றப்பட்டனர். இவர்களில் 50% சிங்களவர்களாக இருந்தனர். முன்னர் தமிழ்ப் பகுதிகளாக இருந்த இடங்களில் பெரும்பான்மையான சிங்களவர்கள் குடியேற்றப்பட்டதனால் இரு பகுதிகளுக்கும் இடையில் அங்கு ஆங்காங்கே சிறு சிறு கலவரங்கள் தொடங்கி இருந்தன.
# 1956 கல்லோயா படுகொலைகள்

## படுகொலைகள்

நாடாளுமன்றத்திலும், கொழும்பின் சுற்றுவட்டத்திலும் தமிழருக்கு எதிரான கலவரங்கள் இடம்பெற்றமை கல்லோயாப் பகுதியை எட்டியதை அடுத்து, 1956 ஜூன் 11 ஆம் நாள் மாலை அங்கும் கலவரங்கள் வெடித்தன. சிங்களக் காடையர் தமிழர்களைத் தேடி கல்லோயா பள்ளத்தாக்கின் வீதிகளில் அலைந்தார்கள். இந்தியத் தமிழர் உட்படத் தமிழருக்குச் சொந்தமான பல சொத்துக்கள் சேதமாக்கப்பட்டு எரிக்கப்பட்டன. சிங்களப் பெண் ஒருத்தி தமிழர்களால் பாலியல் வன்முறைக்குள்ளாக்கப்பட்டதாகவும், ஆயுதம் தாங்கிய 6,000 தமிழர்கள் சிங்களக் குடியேற்றத் திட்டத்தை நோக்கி வருவதாகவும் பொய் வதந்திகளை சிங்களவர் பரப்பினர்."இங்கினியாகல" என்ற குடியேற்றத்திட்ட ஊரிலும் அதனைச் சுற்றியுள்ள கரும்புத் தோட்டங்களிலும் நூற்றுக்கும் மேற்பட்ட தமிழர்கள் சிங்களக் காடையர்களினால் படுகொலை செய்யப்பட்டனர். உள்ளூர் காவல் துறையினர் எவ்வித நடவடிக்கைகளும் எடுக்காமல் இருந்தனர். பின்னர் இராணுவத்தினர் வரவழைக்கப்பட்டு நிலைமை கட்டுப்பாட்டுக்குள் கொண்டு வரப்பட்டது.
# விக்கிப்பீடியா:முதற்பக்கக் கட்டுரைகள்/சூன் 14, 2009

**கல்லோயாப் படுகொலைகள்** என்பது விடுதலை பெற்றபின்னர் இலங்கையில் இடம்பெற்ற சிறுபான்மை இலங்கைத் தமிழர் மீதான முதலாவது பெரும் இனத்தாக்குதல் ஆகும். கலவரம் 1956 ஆம் ஆண்டில் சூன் 11 ஆம் நாள் ஆரம்பித்து தொடர்ந்து ஐந்து நாட்கள் இடம்பெற்றது. உள்ளூர் பெரும்பான்மையின சிங்களக் குடியேற்றவாதிகள், மற்றும் கல்லோயாக் குடியேற்றத்திட்ட சபையின் ஊழியர்களும் இணைந்து அரச வாகனங்களில் வந்து நூற்றுக்கணக்கான தமிழரைக் கொன்றனர். 150 இற்கும் அதிகமான தமிழர்கள் படுகொலை செய்யப்பட்டதாக மதிப்பிடப்பட்டுள்ளது. ஆரம்பத்தில் பாராமுகமாக இருந்த காவல்துறையினரும் இராணுவத்தினரும், பின்னர் நிலைமையைக் கட்டுப்பாட்டுக்குள் கொண்டு வந்தனர்.  
---  
**கொல்கத்தா** (வங்காளம்: কলকাতা) இந்திய மாநிலமான மேற்கு வங்காளத்தின் தலைநகரும், பரப்பளவில் இந்தியாவின் இரண்டாவது மிகப்பெரிய நகரமும் ஆகும். கொல்கத்தா நகரின் புற நகர் பகுதிகளையும் கணக்கில் கொண்டால் இந்நகரின் மக்கள்தொகை சுமார் 15 மில்லியன் ஆகும். இது இந்தியாவில் மூன்றாவது அதிக மக்கள்தொகை கொண்ட நகர் ஆகும். இந்நகர் உலக அளவில் பரப்பளவில் எட்டாவது மிகப் பெரிய நகருமாகும். கல்கத்தா நகர், ஆங்கிலேய ஆட்சியின்போது, 1911 ஆம் ஆண்டு வரை இந்தியாவின் தலைநகராக விளங்கியது. முற்காலத்தில் கல்வி, அறிவியல், தொழில், பண்பாடு, அரசியல் ஆகியவற்றில் சிறந்து விளங்கிய கொல்கத்தா நகர், 1954 ஆம் ஆண்டுக்கு பின் நடைபெற்ற அரசியல் சார்ந்த வன்முறைகளாலும், சச்சரவுகளினாலும் பொருளாதாரத்தில் பின்னடைவுற்றது. 2000 ஆம் ஆண்டுக்கு பின், சிறிதளவு பொருளாதார மறுமலர்ச்சி கண்டுள்ளது.
# பிரெஞ்சு வினை உரிச்சொல்

**பிரெஞ்சு வினை உரிச்சொற்கள்** ஒரு பெயர் உரிச்சொல்லையோ, வினைச்சொல்லையோ, வாக்கியப்பகுதியையோ அல்லது மற்றொரு வினை உரிச்சொல்லையோ மாற்றவே பயன்படுத்தப்படுகின்றன. அவைகள் உருபு ஏதும் கொள்வதில்லை; அதாவது, அவைகள் தங்கள் தோற்றத்தை மாற்றிக்கொள்வதில்லை.  
(எ-டு)  
௧. *Le professeur parle lentement.* (ஆசிரியர் மெதுவாகப் பேசுகிறார்.)  
(ஒரு வினைச்சொல்லை மாற்றியமைத்துள்ளது)  
௨. *Le professeur parle bien lentement.* (ஆசிரியர் மிகவும் மெதுவாகப் பேசுகிறார்.)  
(ஒரு வினை உரிச்சொல்லை மாற்றியமைத்துள்ளது)  
௩. *Le professeur est très gentil.* (ஆசிரியர் மிகவும் நல்லவர்.)  
(ஒரு பெயர் உரிச்சொல்லை மாற்றியமைத்துள்ளது)
# பிரெஞ்சு வினை உரிச்சொல்

## வினை உரிச்சொற்களின் வகைகள்

௧. <span>முறையை குறிக்கும் வினை உரிச்சொல்</span> (Adverbes de manière):  
bien, mal, ensemble, constamment, convenablement, aisément  
௨. <span>காலத்தை குறிக்கும் வினை உரிச்சொல்</span> (Adverbes de temps):  
aujourd'hui, tôt, longtemps, quelquefois, souvent, toujours  
௩. <span>இடத்தை குறிக்கும் வினை உரிச்சொல்</span> (Adverbes de lieu):  
devant, derrière, où, près, loin, dehors, ici, là  
௪. <span>அளவை குறிக்கும் வினை உரிச்சொல்</span> (Adverbes de quantité):  
beaucoup, trop, aussi, assez, tout, très, moins  
௫. <span>ஒப்புதலை குறிக்கும் வினை உரிச்சொல்</span> (Adverbes d'affirmation et de doute):  
oui, si, naturellement, probablement, peut-être  
௬. <span>எதிர்மறையை குறிக்கும் வினை உரிச்சொல்</span> (Adverbes de négation):  
non, ne...pas, ne...aucunement, ne...pas du tout, ne...jamais  
௭. <span>வினாவை குறிக்கும் வினை உரிச்சொல்</span> (Adverbes d'interrogation):  
combien, comment, où, pourquoi, quand  
௮. <span>வினை உரிச்சொல் வாக்கியங்கள்</span> (Locutions adverbiales):  
en attendant, petit à petit, de temps en temps, à la longue, à peu près, à propos, en même temps, quelque part, par hasard, bien sûr, tout de suite, sans doute, à moitié
# பிரெஞ்சு வினை உரிச்சொல்

## உருவாக்கம்

௧. <span>பொதுவிதி</span>  
௨. <span>சிறப்புவிதி</span>
# இந்திரன் (கவிஞர்)

**இந்திரன்** (*Indiran*) இந்தியாவின் தமிழ்நாட்டைச் சேர்ந்த ஒரு கலை விமர்சகர் ஆவார். 1948 ஆம் ஆண்டு சூன் மாதம் 11 ஆம் தேதியன்று இவர் பிறந்தார். இவரது இயற்பெயர் இராசேந்திரன் என்பதாகும். கவிஞர், மொழிபெயர்ப்பாளர், ஓவியர் என்று பன்முகங்களுடன் அறியப்படுகிறார். தற்பொழுது சென்னையில் வசித்து வருகிறார். 2000 ஆம் ஆண்டில் தமிழக அரசு கன்னியாகுமரியில் திருவள்ளுவர் சிலை திறந்தபோது 133 அதிகாரங்களுக்கும் 133 நவீன ஓவியர்களின் படைப்புகளைத் திரட்டி மாபெரும் கண்காட்சி அமைத்தார். பறவைகள் ஒருவேளை தூங்கிப் போயிருக்கலாம்' என்கிற மனோரமா பிசுவால் மகாபத்ராவின் ஒரிய மொழிக் கவிதைகளின் மொழியாக்கத்திற்காக இந்திரன் 2011 ஆம் ஆண்டிற்கான சாகித்ய அகாதெமியின் மொழியாக்க விருதைப் பெற்றார். கவிதைகளில் சோதனை முயற்சிகள் மேற்கொண்டார். தமிழ், ஆங்கிலம் ஆகிய இரு மொழிகளிலும் எழுதினார்.
# இந்திரன் (கவிஞர்)

## வாழ்க்கைக் குறிப்பு

பாண்டிச்சேரியில் கஜேந்திரன் -சிவசங்கரி இணையருக்கு மகனாகப் பிறந்த இவர் சென்னை, கோபாலபுரம் ஆண்கள் உயர்நிலைப்பள்ளியில் பள்ளிக்கல்வியை முடித்தார். பள்ளியில் படிக்கும்போது நண்பர்களுடன் 'எலைட் இலக்கியக் கழகம்' என்ற அமைப்பை நடத்தினார். ஆங்கிலத்தில் கட்டுரைகள் வாசித்தார். 'ஞானம்பாடி' என்ற பெயரில் அகில இந்திய வானொலிக்காக பாடல்கள் எழுதினார். பச்சையப்பன் கல்லூரியில் வணிகவியலில் இளங்கலைப் பட்டம் பெற்றார். அம்பேத்கரின் ஆளுமையால் ஈர்க்கப்பட்டு அவரது எழுத்துக்களைப் படித்தார். இந்தியன் வங்கியில் பணிபுரிந்தார்.
# இந்திரன் (கவிஞர்)

## படைப்புகள்

### கலை விமர்சனம்

- 1987 - நவீன கலையின் புதிய எல்லைகள்
- 1989 - ரே :சினிமாவும் கலையும்
- 1994 - தமிழ் அழகியல்
- 1994 - MAN & MODERN MYTH
- 1996 - தற்கால கலை :அகமும் புறமும்
- 1999 - TAKING HIS ART TO TRIBALS
- 2001 - தேடலின் குரல்கள் : தமிழக தற்கால கலைவரலாறு
- 2005 - நவீன ஓவியம்
- 2010 - கலை - ஓவியம் , சிற்பம் பற்றிய கட்டுரைகள்
# இந்திரன் (கவிஞர்)

## படைப்புகள்

### கவிதை

- 1972 - திருவடி மலர்கள்
- 1982 - SYLLABLES OF SILENCE
- 1982 - அந்நியன்
- 1991 - முப்பட்டை நகரம்
- 1994 - சாம்பல் வார்த்தைகள்-நெடுங்கவிதை
- 1996 - ACRYLIC MOON
- 2002 - SELECTED POEMS OF INDRAN
- 2003 - மின்துகள் பரப்பு
- 2016 - மிக அருகில் கடல்
- 2018 - மேசைமேல் செத்த பூனை
- 2021 - பிரபஞ்சத்தின் சமையல் குறிப்புப் புத்தகம்
- 2021 - இந்திரன் கவிதைகள் 1982-2020: பிரம்மைகளின் மாளிகை
# இந்திரன் (கவிஞர்)

## படைப்புகள்

### மொழிபெயர்ப்பு

- 1982 - அறைக்குள் வந்த ஆப்பிரிக்க வானம்-ஆப்பிரிக்க/ஆப்ரோ அமெரிக்க இலக்கியம்.
- 1986 - காற்றுக்குத் திசை இல்லை-இந்திய இலக்கியம்
- 1994 - பசித்த தலை முறை- மூன்றாம் உலகஇலக்கியம்
- 1995 - பிணத்தை எரித்தே வெளிச்சம்- தலித் இலக்கியம்
- 2002 - KAVITHAYANA- TRILINGUAL COLLECTION OF ORIYA POETRY
- 2003 - கடவுளுக்கு முன்பிறந்தவர்கள்-ஆதிவாசிகவிதைகள்
- 2003 - மஞ்சள் வயலில் வெறி பிடித்த தும்பிகள்-ஒரிய மொழி கவிதை
- 2011 - பறவைகள் ஒருவேளை தூங்கிப் போயிருக்கலாம் (சாகித்திய அக்காதமி விருது)
# இந்திரன் (கவிஞர்)

## படைப்புகள்

### தொகுப்பு

- 2000 - இந்திரன்: கவிதை, ஓவியம், சிற்பம் ,சினிமா
- 2000 - வேரும் விழுதும்: தற்கால மக்கள் பண்பாடு
- இந்திரன் நடத்திய போபால் மனித இன அருங்காட்சியகத்திற்கான கருத்தரங்கக் கட்டுரைகள்
- 2002 - புதுச்சேரி: மனசில் கீறிய சித்திரங்கள்
# இந்திரன் (கவிஞர்)

## படைப்புகள்

### நினைவுக் குறிப்புகள்

- 2008 - இந்திரன் காலம்: ஓர் இலக்கிய சாட்சியம்
# இந்திரன் (கவிஞர்)

## படைப்புகள்

### உரையாடல்

- 2000 - MAN AND MODERN MYTH: INDRAN WITH S.CHADRASEKARAN EMINENT ARTIST FROM SINGAPORE
- 2004 - கவிதை அனுபவம் : இந்திரன் / வ.ஐ.ச.ஜெயபாலன்
# இந்திரன் (கவிஞர்)

## படைப்புகள்

### இதழாசிரியர்

- 1976 - வெளிச்சம்
- 1992 - THE LIVING ART-AN ART MAGAZINE
- 1999 - நுண்கலை- ஓவிய நுண்கலைக்குழுவின் கலைஇதழ்
# இந்திரன் (கவிஞர்)

## படைப்புகள்

### குறும்படங்கள்

- 2008 - A DIALOGUE WITH PAINTING-30
- 2008 - THE SCULPTURAL DIALOGUE
# இந்திரன் (கவிஞர்)

## படைப்புகள்

### அமைத்த கண்காட்சிகள்

- 1994 - THE CITYSCAPES;DRAWINGS OF S.KANTHAN AT CHOLA SHERATAN GALLERY, CHENNAI
- 1995 - GANESHA CONSCIUSNESS-WORKS OF K.M.GOPAL AT JEHANGIR ART GALLERY MUMBAI
- 1996 - CULTURAL DIALOGUE: ANTINA VERBOOM FROM NETHERLAND& A.V. ILANGO FROM INDIA AT ABN AMRO BANK GALLERY, CHENNAI
- 1997 - GANAPATHIYAM: WORKS OF K.M.GOPAL AT CHITHRAKALA PARISHAD , BANGALORE
- 1999 - A RETROSPECTIVE SHOW OF A.PERUMAL FROM SHANTINIKETAN
- 1999 - A WRITERS AND PAINTERS MEET FOR PALLAVA ARTISTS VILLAGE AT LALIT KALA AKADEMI CHENNAI
- 2000 - A MEGA SHOW OF 133 PAINTERS ON THIRUKURAL FOR TAMILNADU GOVERNMENT CULTURAL DEPARTMENT AT KANYAKUMARI
# இந்திரன் (கவிஞர்)

## படைப்புகள்

### நடத்திய கருத்தரங்குகள்/ ஆய்வுகள்/ பட்டறைகள்

- 2000 - வேரும் விழுதும் :இந்திரா காந்தி ராஷ்ட்ரீய மானவ் சங்கராலயா, போபால்
- 2002 - கவிதாயனா:20 ஒரியக் கவிஞர்/தமிழ்கவிஞர் சந்திப்பு
- 2003 - ஒரிசாவின் படசித்ர பட்டறை
- 2003 - THE SPIRIT OF MADRAS SCHOOL OF ART
- 2004 - A PHOTO DOCUMENTATION OF PAINTING AND SCULPTURE OF TAMILNADU FOR STATE LALIT KALA AKADEMI TAMILNADU
# இந்திரன் (கவிஞர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# பிரெஞ்சு எழுத்துகள்

**பிரெஞ்சு எழுத்துகள்** இலத்தீன் எழுத்துகளையே மையமாகக் கொண்டுள்ளன. இது, பொதுவாகப் பயன்படுத்தப்படும் 26 எழுத்துகளையே பயன்படுத்துகிறது. சில வேளைகளில் பேசும்பொழுது இதன் எழுத்தின் பெயர்கள் பயன்படுத்தப்படுகின்றன.
# பிரெஞ்சு எழுத்துகள்

## எழுத்தின் பெயர்கள்

:{|
! rowspan=2 | எழுத்து || colspan=2 | எழுத்தின் பெயர்
|-
! உச்சரிப்பு || சொல்லும் முறை
|-
| A || || a
|-
| B || || bay
|-
| C || || cé
|-
| D || || day
|-
| E || || e
|-
| F || || effe
|-
| G || || gé
|-
| H || || hache
|-
| I || || i
|-
| J || || ji
|-
| K || || ka
|-
| L || || elle
|-
| M || || emme
|-
| N || || enne
|-
| O || || o
|-
| P || || pé
|-
| Q || || ku
|-
| R || || erre
|-
| S || || esse
|-
| T || || té
|-
| U || || u
|-
| V || || vé
|-
| W || || double vé
|-
| X || || ixe
|-
| Y || || i grec
|-
| Z || || zède
|}
# பிரெஞ்சு எழுத்துகள்

## மேற்கோள்குறிகள்(*Diacritique*)

asdfgghj
# எச்.எம்.எசு சலஞ்சர் (1858)

**எச். எம். எசு சலஞ்சர் (1858)** (*HMS Challenger (1858)*) என்னும் நீராவியின் உதவியால் இயங்கிய பிரித்தானியக் கடற்படைக் கப்பல் ஐந்தாவது எச்.எம்.எசு சலஞ்சர் ஆகும். வேராகுரூசு (Veracruz) துறைமுக நகர ஆக்கிரமிப்பையும் உள்ளடக்கி 1862 ஆம் ஆண்டில் இடம்பெற்ற மெக்சிக்கோவுக்கு எதிரான தாக்குதலில் இக் கப்பல் பங்கெடுத்தது. கிறித்தவ மதகுரு ஒருவரையும் அவருடன் இருந்த சிலரையும் கொலை செய்ததற்குப் பழிவாங்கும் முகமாக 1866 இல் இடம்பெற்ற, சில பிஜி நாட்டவர் மீதான நடவடிக்கையிலும் இக் கப்பல் பங்கெடுத்துக்கொண்டது. சலஞ்சர் ஆய்வுப்பயணம் எனப்படும் உலகின் முதலாவது கடல்சார் ஆய்வுப் பயணத்தை மேற்கொண்டதன் மூலம் இக் கப்பல் புகழ் பெற்றது.
# எல்லைகளற்ற மருத்துவர்கள்

**எல்லைகளற்ற மருத்துவர்கள்** (Doctors Without Borders) (பிரெஞ்சு மொழி: Médecins Sans Frontières) என்பது சமய சார்பற்ற, அரச சார்பற்ற, இலாப நோக்கமற்ற, மனித நேய உதவிகளை வழங்கும் ஓரு நிறுவனம். இது போரால் பாதிக்கப்பட்ட பகுதிகளிலும், கொடு நோய்களால் பாதிக்கப்பட்ட வளர்ச்சியடைந்து வரும் நாடுகளிலும் பல பணிகளைச் செய்கிறது. 1999 ஆம் ஆண்டின் அமைதிக்கான நோபல் பரிசு இவ்வமைப்பிற்கு வழங்கப்பட்டது.